ആദ്യ ലോകകപ്പിലെ മൂന്ന് പേര് ഇന്നും ഇറങ്ങും ദുബായ്: 2007 ലെ ഫൈനലില് കളിച്ച മൂന്നു താരങ്ങള് ഇപ്പോഴും കളിക്കളത്തിലുണ്ട്. ഇന്ത്യന് താരം രോഹിത് ശര്മയാണ് അന്നത്തെ ടീമിലുണ്ടായിരുന്ന പ്രമുഖന്. ആദ്യ ലോകകപ്പില് ഇന്ത്യ കിരീടം നേടിയപ്പോള് ചില നിര്ണായക ഇന്നിങ്സുകള് കളിക്കാന് രോഹിത്തിനായി. വലിയ കളിപരിചയമില്ലാത്ത രോഹിത് ആറാം നമ്ബറായാണ് ബാറ്റിങ്ങിനിറങ്ങിയത്. 16 പന്തില് 30 റണ്ണെടുത്ത് രോഹിത് ഇന്ത്യക്ക് മികച്ച സ്കോര് സമ്മാനിച്ചു. പാക് ഓള്റൗണ്ടര് മുഹമ്മദ് ഹഫീസാണ് കളിക്കളത്തിലുള്ള മറ്റൊരു താരം. ഫൈനലില് ഓപ്പണറായാണ് ഹഫീസ് ഇറങ്ങിയത്. ഹഫീസിന് കാര്യമായി റണ്ണെടുക്കാനായില്ല. ആര്.പി. സിങ്ങിന്റെ ഉജ്വലമായ പന്തില് ഹഫീസ് മടങ്ങി. മൂന്നോവര് പന്തെറിഞ്ഞ താരം 25 റണ് വഴങ്ങുകയും ചെയ്തു. ഓള്റൗണ്ടര് ഷുഐബ് മാലിക്കും ഫൈനലില് കളിച്ച താരമാണ്. പാകിസ്താന്റെ വിശ്വസ്തനായ ബാറ്റ്സ്മാനാണ് മാലിക്. പന്തെറിയാതിരുന്ന മാലിക്ക് ബാറ്റിങ്ങിലും നിറംമങ്ങി. 17 പന്തുകള് നേരിട്ട മാലിക് എട്ട് റണ്ണുമായി മടങ്ങി. ഷുഐബ് മഖ്സൂദിന് പരുക്കേറ്റതിനെ തുടര്ന്ന് അവസാനമാണു മാലിക്കിനെ ലോകകപ്പിനുള്ള ടീമില് ഉള്പ്പെടുത്തിയത്. ടീം: ഇന്ത്യ വിരാട് കോഹ്ലി നായകന്, ആര്. അശ്വിന്, ജസ്പ്രീത് ബുംറ, രാഹുല് ചാഹാര്, ഇഷാന് കിഷന്, രവീന്ദ്ര ജഡേജ, ഭുവനേശ്വര് കുമാര്, ഹാര്ദിക് പാണ്ഡ്യ, ഋഷഭ് പന്ത്, ലോകേഷ് രാഹുല്, രോഹിത് ശര്മ, ശാര്ദൂല് ഠാക്കൂര്, വരുണ് ചക്രവര്ത്തി, സൂര്യകുമാര് യാദവ്. ടീം: പാകിസ്താന് ബാബര് അസം നായകന്, ഷാദാബ് ഖാന്, ആസിഫ് അലി, ഫഖര് സമാന്, ഹൈദര് അലി, ഹാരിസ് റൗഫ്, ഹസന് അലി, മുഹമ്മദ് ഹഫീസ്, മുഹമ്മദ് റിസ്വാന്, മുഹമ്മദ് വാസിം, സര്ഫ്രാസ് അഹമ്മദ്, ഷഹീന് ഷാ അഫ്രീഡി, ഷുഐബ് മാലിക്ക്.